ભચાઉ : કેબિનેટ મંત્રી શ્રી ઠાકોરે ગુજરાત સરકારના સુજલામ્‌-સુફલામ્‌ જળસંચય અભિયાનનો ઉલ્લેખ કરી આગામી દિવસોમાં ટપ્પર ડેમથી માંડવી સુધીનું નર્મદાનું કામ ઝડપથી પૂર્ણ કરાશે તેમ જણાવી ખેડૂતોને ૧૦ કલાક વીજળી તથા ૧૨૫ મી.મી.થી ઓછા વરસાદવાળા તાલુકાઓની ગૌશાળા-પાંજરાપોળ અને પશુપાલકોને રૂ. ર પ્રતિકીલોના દરે ઘાસવિતરણના સરકારે કરેલા નિર્ણયો જણાવ્યા હતા. છેલ્લાં દસ વર્ષમાં ૮૭૯૫ ભરતીમેળા દ્વારા૧૪,૨૧,૧૦૧ ઉમેદવારોને અપાયેલી રોજગારી તેમજ ચાલુ વર્ષે ૧૩,ઓગષ્ટ-૨૦૧૮ સુધી ૫૯૯ ઔદ્યોગિક ભરતીમેળા દ્વારા ૧,૩૫,૫૩૮ ઉમેદવારોને રોજગારી પૂરી પાડવામાં આવી હોવાનું જણાવ્યું હતું. આ ઉપરાંત તેમણે કચ્છના પ્રવાસનક્ષેત્ર સહિત સર્વાંગી વિકાસની વિગતો આપી રાજય સરકારના વિકાસકાર્યો લોકો સમક્ષ મૂક્યા હતા. સ્વાતંત્ર્ય પર્વના પાવન અવસરે આપણે સૌ ગુજરાતની પ્રગતિ માટે કટ્ટીબધ્ધ બનીએ તેવું આહ્‌વાન કર્યું હતું.